Ալեքսեյ Ուչիտել

**Ալեքսեյ Եֆիմովիչ Ուչիտել** (, ), ռուս կինոռեժիսոր, Ռուսաստանի Դաշնության ժողովրդական արտիստ (2002), «Ռոք» կինոստուդիայի գեղարվեստական ղեկավար։

## Կենսագրություն
Ալեքսեյ Ուչիտելը ծնվել է 1951 թվականի օգոստոսի 31-ին Լենինգրադում, հրեաների ընտանիքում։ Հայրը եղել է վավերագրական ֆիլմերի ռեժիսոր Եֆիմ Ուչիտելը։

1975 թվականին Ալեքսեյ Ուչիտելն ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը, աշխատել Լենինգրադի վավերագրական ֆիլմերի ստուդիայում։

1990 թվականին Ալեքսեյ Ուչիտելը հիմնադրել է «Ռոք» () կինոստուդիան։ Ալեքսեյ Ուչիտելի՝ որպես խաղարկային ֆիլմերի ռեժիսորի դեբյուտը եղել է «Ժիզելի մոլուցքը» () ֆիլմը, որ էկրան է բարձրացել 1995 թվականին։ 2000 թվականին ռեժիսորը «Նրա կնոջ օրագիրը» () ֆիլմի համար արժանացել է «Նիկա» մրցանակի, «Կինոտավրի» գրան պրիի ու ներկայացվել «Բյուրեղապակե գլոբուս» մրցանակի։

2002 թվականին Ալեքսեյ Ուչիտելին շնորհվել է Ռուսաստանի Դաշնության ժողովրդական արտիստի կոչում։

«Տիեզերքը որպես նախազգացում» () ֆիլմի համար Ալեքսեյ Ուչիտելը 2005 թվականին արժանացել է Մոսկվայի XXVII միջազգային կինոփառատոնի «Ոսկե Սուրբ Գեորգի» մրցանակի և «Ոսկե արծիվ» մրցանակի ռեժիսորական լավագույն աշխատանքի համար։

2010 թվականին դարձել է Սանկտ Պետերբուրգում անցկացվող Վավերագրական, կարճամետրաժ խաղարկային ու անիմացիոն կինոյի «Ուղերձ Մարդուն» («Message to Man») միջազգային կինոփառատոնի նախագահ։

Ալեքսեյ Ուչիտելը Ռուսաստանի «Նիկա» կինեմատոգրաֆիական արվեստի ակադեմիայի նախագահության անդամ է։

2014 թվականի մարտի 11-ին Ալեքսեյ Ուչիտելն ստորագրել է Ռուսաստանի Դաշնության մշակույթի գործիչների ուղերձն ի պաշտպանություն նախագահ Վլադիմիր Պուտինի՝ Ուկրաինայում ու Ղրիմում իրականացրած քաղաքականության։

## Ընտանիք
* Հայրը՝ Եֆիմ Ուչիտել (1913-1988), խորհրդային օպերատոր, ռեժիսոր, ԽՍՀՄ ժողովրդական արտիստ, ՌՍՖՍՀ արվեստի վաստակավոր գործիչ, ՌՍՖՍՀ պետական մրցանակի դափնեկիր,
* Կինը՝ Կիրա Սակսագանսկայա
* Որդին՝ Իլյա (ծնվել է 1992 թվականին), ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի ռեժիսորական ֆակուլտետը։

## Ֆիլմագրություն

### Խաղարկային ու գեղարվեստական ֆիլմեր
* 1995 – Ժիզելի մոլուցքը ()
* 2000 – Նրա կնոջ օրագիրը ()
* 2003 – Զբոսանք ()
* 2005 – Տիեզերքը որպես նախազգացում ()
* 2008 – Գերին ()
* 2010 – Եզերք ()
* 2013 – Восьмёрка
* 2017 – Մաթիլդա ()

### Վավերագրական ու գեղարվեստահրապարակախոսական ֆիլմեր
* 1977 – Հարյուր հազար «ես» ()
* 1978 – Սկիզբ։ Մի դեպքի նկար ()
* 1980 – Քանի՞ դեմք ունի դիսկոտեկը ()
* 1982 – Ո՞վ է կողմ (Երեք դրվագ ժամանակակից թեմաներով) ()
* 1983 – Քեզ վստահված է հող ()
* 1983 – Ակցիա ()
* 1986 – Մոլորակ «Նատաշա» ()
* 1988 – Ռոք ()
* 1989 – Շրջանցիկ ջրանցք ()
* 1990 – Елы-палы, или Митьки в Европе
* 1992 – Վերջին հերոսը ()
* 1993 – Բաթերֆլայ () (*«Ռոսիա» ոչ խաղարկային կինոյի IV բաց փառատոնի 1-ին մրցանակ լիամետրաժ ֆիլմի համար*)
* 1997 – Ընտրախավ ()

## Պարգևներ
* 2011 – Երևանի «Ոսկե ծիրան» կինոփառատոնի «Վարպետ» մրցանակ
* 2007 – Բարեկամության շքանշան
* 2002 – Ռուսաստանի ժողովրդական արտիստ
* 1995 – ՌԴ արվեստի վաստակավոր գործիչ
* 2013 – Պատվո շքանշան

## Ծանոթագրություններ

## Արտաքին հղումներ
* Ալեքսեյ Ուչիտելի «Ռոք» կինոստուդիայի պաշտոնական կայք
* Алексей Учитель в киножурнале Наш Фильм 
* Алексей Учитель на радио «Эхо Москвы»
* Алексей Учитель в программе «Ночь на Пятом»

Կատեգորիա:Ռուս կինոռեժիսորներ
Կատեգորիա:Ռուսաստանի Դաշնության ժողովրդական արտիստներ
Կատեգորիա:«Նիկա» մրցանակի դափնեկիրներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Ռուսաստանի Դաշնության արվեստի վաստակավոր գործիչներ
Կատեգորիա:«Ոսկե արծիվ» մրցանակի դափնեկիրներ
Կատեգորիա:ՎԳԻԿ-ի շրջանավարտներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Ռուսաստանի հրեաներ
Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ